proxectonos/corpus_dominio_legal_administrativo_tmp huggingface dataset:
08/02/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.41359 Concesión dun caudal de auga a Antonio Calvo Calvo, no concello de Oroso (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 25 de xaneiro de 2016 e como resultado do expediente incoado ó efecto, outorgóuselle a José Antonio Calvo Calvo, unha concesión de 3530 m3 anuais de auga que procede dun manancial situado na Chousa de Pereiro, na parroquia de Cardama (Santa María), no concello de Oroso (A Coruña), con destino a uso gandeiro e rega. Número Expte.: DH. A15.41359 Santiago de Compostela, 26 de xaneiro de 2016 A xefa do Servizo de Tramitación Técnico-Administrativa do Dominio Público Hidráulico Grabiela Sistere Reidy
08/02/2016 | Administración LocalMunicipal
Dodro
Aprobación do prezo público pola actividade Camiño de Santiago 2016

A Xunta de Goberno Local deste Concello, na sesión que tivo lugar o día 11 de xaneiro de 2016, adoptou, entre outros, os seguinte acordo: Primeiro. Aprobar a imposición do prezo público pola realización da actividade denominada Camiño de Santiago 2016, organizada pola Concellería de Cultura, Voluntariado e Asociacionismo, pola tarifa de 10,00 euros por persoa e etapa. Segundo. Publicar este acordo no Boletín Oficial da Provincia, no taboleiro de anuncios e na páxina web do Concello durante o prazo de 15 días, para o seu xeral coñecemento. Dodro, 21 de xaneiro de 2016 O alcalde Valentín Alfonsín Somoza
08/02/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 11 de xaneiro de 2016, da Xefatura Territorial da Coruña, de información pública da autorización administrativa previa e de construción dunha instalación eléctrica en Bergondo (expediente IN407A 2012-153-1)

Resolución do 11 de xaneiro de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Bergondo (expediente IN407A 2012/153-1) Núm. Expte.: IN407A 2012/153-1 Solicitante: UNIÓN FENOSA DISTRIBUCIÓN, S. A. Denominación: modificado I ao proxecto LMTS, CTS parcela A-1 c/ parroquia de Guísamo-polígono de Bergondo. Concello: Bergondo. Características técnicas: Líña eléctrica de media tensión soterrada, a 15/20 kV, cunha lonxitude de 0,396 km, coa orixe en cela de liña existente no CT A-2 polígono de Bergondo (Expte.333/2006), condutor tipo RHZ1-20L-12/20 kV 3(1X240 mm 2 Al), e final en empalmes proxectados coa LMT Beg-714, tramo entre o CT A-2 polígono de Bergondo (Expte.333/2006) e o CS Bricoking (Expte: 185/2008), realizando entrada e saída no CTS parcela A-1 polígono de Bergondo proxectado. Centro de transformación soterrado compacto prefabricado, cunha potencia de 400 kVA, e unha relación de transformación de 15.000/400-300 V. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 11 xaneiro de 2016 Isidoro Martínez Arca Xefe territorial da Coruña
08/02/2016 | Administración LocalMunicipal
A Laracha
Suplencia da Alcaldía

Por Resolución ditada en data 29/01/2016, o sr. alcalde acordou que o primeiro tenente de alcalde, D. José Ramón Martínez Barbeito, asuma as funcións da Alcaldía, dende as 13.30 ás 15.30 horas do mesmo día nos termos previstos no art.47 do Reglamento de Organización, Funcionamiento y Régimen Jurídico de las Corporaciones Locales aprobado por Real Decreto 2568/1986 de 28 de noviembre. O que se publica en cumprimento do disposto no art.44.2 do precitado texto legal. A Laracha, 29 de xaneiro de 2016. O alcalde José Manuel López Varela
08/02/2016 | Administración LocalMunicipal
Irixoa
Notificación colectiva liquidacións abastecemento de auga, 2.º semestre 2015

NOTIFICACIÓN COLECTIVA PADRÓN TAXA SERVIZO DE ABASTECEMENTO E CANON DA AUGA AUTONÓMICO, 2.º SEMESTRE 2015 Mediante acordo da Xunta de Goberno Local deste concello, adoptado en sesión do 29-1-2016, aprobouse o padrón da taxa polo servizo de abastecemento de auga potable de Ambroa, Churío, Coruxou, Irixoa, Mántaras, A Viña e Verís, 2.º semestre 2015; procédese á notificación colectiva de tales liquidacións (257), de conformidade co establecido no art.102.3 da Lei 58/2003, do 17 de decembro, xeral tributaria, así como da previsión de cobranza (art.88 do Regulamento Xeral de Recadación). Nas citadas liquidacións quedan integradas tanto as taxas municipais coma os dereitos autonómicos correspondentes ao canon da auga, establecidos en virtude da Lei 9/2010 e do Decreto 136/2012, con destino a Augas de Galicia; ambas liquidacións intégranse na mesma factura ou recibo de cada usuario. PRAZO DE INGRESO EN PERÍODO VOLUNTARIO: do 15 de febreiro ao 14 de abril do 2016, ambos os dous incluídos. Transcorrido este período iniciarase o período executivo, no cal determínase o dereito ao percibo dos recargos establecidos no art.28 da Lei xeral tributaria, sen prexuízo dos intereses de demora e custas de procedemento. A falta de pagamento do canon da auga no período voluntario suporá a esixencia do mesmo pola vía de constrinximento ao contribuínte, realizada pola consellería competente en materia de facenda da Xunta de Galicia. FORMA DE INGRESO: nas contas municipais do Concello de Irixoa no Banco Santander ou en Abanca. O que se pon no coñecemento público e dos suxeitos pasivos das liquidacións, aos efectos de notificación colectiva. Contra as liquidacións das taxas do servizo de abastecemento cabe interpoñer recurso de REPOSICIÓN no prazo de 1 MES, contado dende o seguinte á presente publicación, diante da Xunta de Goberno Local; unha vez resolto o anterior, de xeito expreso ou presunto, poderase interpoñer o recurso CONTENCIOSO-ADMINISTRATIVO diante do Xulgado do Contencioso-Administrativo de A Coruña, no prazo de 2 MESES, que se contará a partir do día seguinte da recepción da notificación da resolución do anterior (no caso de resolución presunta o prazo sería de 6 meses). Todo elo sen prexuízo de que poida exercitar, no seu caso, calquera outro recurso que se estime procedente. A interposición dos recursos non suspende a eficacia administrativa das liquidacións. Contra as liquidacións polo canon da auga autonómico, repercutidas conxuntamente nos recibos coas taxas municipais, poderá interpoñerse reclamación económico-administrativa ante o órgano económico-administrativo da Comunidade Autónoma de Galicia no prazo de 1 MES, contado desde o día seguinte á publicación do presente anuncio. Irixoa, 1de febreiro de 2016. O alcalde O secretario-interventor Antonio Deibe Sanmartín Alejandro Alonso Figueroa
08/02/2016 | Administración LocalMunicipal
Carballo
Aprobación de prezos públicos de espectáculos culturais organizados polo Concello de Carballo no Pazo da Cultura durante o ano 2016 e dos prezos públicos para o Programa venres culturais 2016

Na sesión ordinaria da Xunta de Goberno Local do 18/01/2016, aprobáronse os Prezos Públicos para os espectáculos culturais organizados polo Concello de Carballo no auditorio do Pazo da Cultura durante o 2016, no que se inclúen concertos, representacións teatrais, espectáculos de danza, de maxia e festivais de diverso tipo. Este programa ten como obxectivo favorecer o acceso á cultura dos cidadáns de Carballo e facilitar que poidan disfrutar dunha programación cultural de calidade. Establécense os seguintes prezos: Primeiro. –Un prezo público xenérico ordinario de 3 € (tres euros) por persoa. Segundo. –Nas programacións incluídas na Rede Galega de Teatros e Auditorios (AGADIC) os prezos determínanse segungo o caché da actuación: Caché entre 750 € e 2.500 €: 3 € Caché entre 2.500 € e 5.00 €: 4 € Caché superior a 5.000 €: 5 € Terceiro. –Prezos reducidos para estudantes con carnet de estudante, maiores de 65 anos e menores de 12 anos: Na mesma sesión da Xunta de Goberno Local do 18/01/2016 aprobouse a posta á venda dun bono a un prezo ordinario de 19 € e un prezo reducido de 14 € para os espectáculos de teatro profesional dirixido a adultos e ao concerto do grupo Chicharón que forman parte do Programa de Venres Culturais. Carballo, 29 de xaneiro de 2016. O alcalde D. Evencio Ferrero Rodríguez
08/02/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo 1 de febreiro de 2016, da Xefatura Territorial da Coruña, sinalando data para os pagos do prezo xusto por expropiación da instalación eléctrica LMTA, CTI, RBTA Carracedo, Concello de Cedeira

N.º EXPTE.422/08 Expropiación Acordo do 1 de febreiro de 2016, da Xefatura Territorial da Consellería de Economía, Emprego e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o mercores, 16 de marzo de 2016, ás 11.00 horas, para que o pagador da entidade beneficiaria “UNIÓN FENOSA DISTRIBUCIÓN, S. A.” proceda, na oficina da Casa Consistorial de CEDEIRA aos pagos do prezo xusto e xuros por expropiación e imposición de servidumes de paso da liña eléctrica LMTA, CTI, RBTA CARRACEDO (Expte. n.º 422/08), ás persoas titulares propostas como titulares das fincas afectadas, ás que se lles dirixirá notificación individual ao efecto. Esta publicación realízase igualmente aos efectos do artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, cando as persoas titulares das fincas propostas sexan descoñecidas ou se ignore o lugar de notificación; e así dirixir ao Ministerio Fiscal as dilixencias que se produzan destas, de conformidade co artigo 5.º da citada Lei de expropiación forzosa. A Coruña, 1 de febreiro de 2016. Isidoro Martínez Arca Xefe territorial da Coruña
08/02/2016 | Administración LocalMunicipal
Santiago de Compostela
Secretaría Xeral
Aprobación inicial Regulamento

O Pleno do Concello de Santiago, en sesión ordinaria celebrada o día 21 de xaneiro de 2016, aprobou inicialmente o Regulamento do Consello Municipal de Turismo e Cidade de Santiago de Compostela, que se somete á información pública polo prazo de 30 días para que os interesados poidan presentar as reclamacións e suxestións que estimen oportunas. De non habelas, o Regulamento entenderase aprobado definitivamente. Santiago de Compostela, 29 de xaneiro de 2016. O ALCALDE, Asdo.: Martiño Noriega Sánchez
08/02/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.29307 Concesión dun caudal de auga a Ángel Dios Caldelas, no concello de Padrón (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 25 de xaneiro de 2016 e como resultado do expediente incoado ó efecto, outorgóuselle a Ángel Dios Caldelas, unha concesión de 126,5 m 3 anuais de auga que procede dun manancial situado no Paso Curro, na parroquia de Herbón (Santa María), no concello de Padrón (A Coruña), con destino a rega de parcela. Número Expte.: DH. A15.29307 Santiago de Compostela, 26 de xaneiro de 2016 A xefa do Servizo de Tramitación Técnico-Administrativa do Dominio Público Hidráulico Matias German Haran Torrequebrada
08/02/2016 | Administración LocalMunicipal
Mesía
Aprobación do padrón fiscal das taxas polo servizo de abastecemento de auga, saneamento e canon de auga

En data 28 de xaneiro de 2016 o Sr. alcalde ditou o decreto nº 28/2016 que literalmente se transcribe: “Visto o Padrón fiscal da taxa polo servizo de abastecemento de auga, saneamento e canon de auga correspondente ao 4º trimestre do 2015, de conformidade co artigo 21.1 s) da Lei 7/1985, de 2 abril, resolvo: Primeiro.- Aprobar o Padrón das taxas polo servizo de abastecemento de auga, saneamento e canon da auga correspondente ao cuarto trimestre de 2015. Segundo.- Expor ó público todos os datos incorporados ó Padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Terceiro.- Establecer o período de cobramento en período voluntario, que abranguerá dende o 1 de marzo de 2016 ó 1 de maio de 2016. Transcorrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria. Cuarto.- A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico – administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón. Quinto.- Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso - administrativo ante o Xulgado do Contencioso - Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso - administrativa. Tamén se poderá interpor calquera outro recurso que se estime conveniente.” En Mesía, a 28 de xaneiro de 2016. O alcalde – presidente, D. Mariano Iglesias Castro.
08/02/2016 | Administración LocalMunicipal
Fene
Servizos Económicos e Tributarios
Anuncio cobranza padrón de saneamento e coeficiente de vertedura anual, exercizo 2015

Por Resolución da Alcaldía núm.85/2016, de 28 de xaneiro, aprobouse o padrón fiscal correspondente ao exercizo 2015 de servicio de saneamento e coeficiente de vertedura anual. Exposición: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalo e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. A repercusión do coeficiente de vertedura poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende o día seguinte ao da notificación. Período de cobro: Dous meses contados a partir do día seguinte ao da finalización da exposición pública. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 29 de xaneiro de 2016 O alcalde, Asdo. Juventino J Trigo Rey
04/02/2016 | Administración LocalMunicipal
Cerceda
Intervención
Padrón de auga e sumidoiro 4T 2015

Aprobación de padrón fiscal Na xunta de goberno celebrada o 27/01/2016, aprobouse o padrón da taxa municipal de suministro de auga e servizo de sumidoiro, correspondente ao cuarto trimestre de 2015, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario abranguerá dende o día 1 de febreiro ao 1 de abril de 2016. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria. Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, poderase interpoñer, de conformidade co preceptuado no artigo 14 do Real decreto lexislativo 2/2004, de 5 de marzo, de aprobación do texto refundido da Lei reguladora das facendas locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses, contados dende o seguinte ó da notificación da resolución do recurso de reposición, ou no prazo de seis meses, a contar dende o día seguinte a que deba terse resolto por silencio o recurso potestativo de reposición, que será dun mes, a contar dende o día da presentación, ca excepción do establecido no 14 j) e 14 k) do Real decreto lexislativo 2/2004, do 5 de marzo, de conformidade co artigo 8.1 e 46.1 da Lei 29/1998, do 13 de xullo, da xurisdicción contencioso-administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. No caso do canon da auga, a súa repercusión poderá ser obxecto de reclamación económico administrativa ante a Consellería de facenda da Xunta de Galicia no prazo dun mes, contado dende o día seguinte ó remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Cerceda, 27 de xaneiro de 2016. O alcalde Asdo.: José García Liñares
04/02/2016 | Administración LocalMunicipal
Pontedeume
Anuncio concurso Entroido 2016

1. Para poder participar e optar aos premios é imprescindible cubrir (en todos os seus apartados) a solicitude de incrición e presentala no Rexistro do Concello, ou no Departamento de Cultura, sito na Avda. do Peirao- Baixo s/n, /Edif. do xulgado). O prazo de presentación remata o sábado día 6 de febreiro de 2016.2. Entenderase por comparsa un grupo de máscaras cun número de 8 ou máis persoas, maiores de 16 anos (cumpridos). No caso de comparsas infantís, a agrupación estará formada por un número maior de 8 persoas menores de 16 anos. O incumprimento desta cláusula conleva o non poder optar ós premios do concurso.3. As comparsas deberán gardar unha unidade temática tanto no vestiario coma na súa actuación.4. Cada comparsa deberá cantar ou recitar ante o público, no palco, que se instalará para tal fin, na Praza Real do Concello de Pontedeume. O número mínimo de cancións a interpretar mínimo dúas cancións e máximo tres dependendo do número de comparsas inscritas no concurso.5. Cada comparsa entregará a Organización un folleto no que estarán impresas as letras das cancións ou coplas que van a cantar ou recitar, as cales serán inéditas en canto a letra. Así mesmo entregarán entre o público ditas letras de forma gratuíta.6. As comparsas para poder optar aos premios, deberán participar en todos aqueles actos que a Organización teña programados, e sexa necesaria a súa participación, para este Entroido 2016.7. Os premios de participación no Entroido 2016 (martes de Carnaval), serán de idéntica contía para todas as comparsas que participen, e que reúnan as condicións e requisitos esixidos nestas Bases.8. Todas as actuacións terán lugar na Praza Real do Concello de Pontedeume. Excepto aquelas puntuais que a organización teña programadas facer noutro lugar.9. Destinaranse 4.650 € para repartir entre as distintas comparsas que participen no concurso de Comparsas do Entroido 2016. Esta cantidade repartirase en idéntica contía para todas as comparsas participantes que reúnan as condicións e requisitos esixidos nestas Bases.10. As Comparsas participarán no pasacalles que terá lugar o martes de carnaval. Reuniranse na Alameda de Raxoi as 18:30 para facer o sorteo ou acordo da orde de participación e sairán da Alameda ás 19:00h.11. A orde de participación das comparsas, establecerase mediante sorteo ou acordo entre a organización e todas as comparsas participantes. Dito sorteo ou acordo farase vinte minutos antes do comezo do pasarúas, que sairá da Alameda de Raxoi as 19:00 h. Aquelas comparsas que non se encontren presente no sorteo ocuparan o lugar designado pola organización.12. Calquera dúbida que poida xurdir na interpretación destas Bases, os membros da Xunta de Goberno ou a persoa na que dita Xunta delegue, teran/á a potestade para resolvela. Pontedeume, a 18 de xaneiro de 2016 O ALCALDE Asdo.: Bernardo Fernández Piñeiro
04/02/2016 | Administración LocalMunicipal
Sada
Servizos Económicos
Notificación colectiva establecendo o período de cobranza do padrón fiscal de servizo de mantemento de cemiterio e do padrón fiscal de entrada de vehículos e reserva vía pública correspondentes ao exercicio 2015

Notificación colectiva establecendo o período de cobranza do padrón fiscal de servizo de mantemento de cemiterio e do padrón fiscal de entrada de vehículos e reserva vía pública correspondentes ao exercicio 2015 Faise saber que a cobranza, en periodo voluntario, das taxas obxeto deste anuncio, terán lugar dende o día 1 de MARZO de 2016 ata o 2 de MAIO de 2016, ambos inclusive. O cobro efectuarse nalgunha das seguintes modalides: a) O sistema de domiciliación bancaria, segundo os datos facilitados polos suxetos pasivos que obran nesta Administración. b) Presentando o recibo correspondente, poderán efectuar o pago da deuda tributaria na entidade colaboradora que a continuación se relaciona, e que tamén se indica nos recibos, nos seus días e horas habituais de atención ó público: -”ABANCA” Transcorrido o prazo sinalado, e segundo o disposto no artigo 161 da Lei 58/2003, do 17 de decembro, iniciarase o periodo executivo si non se satisfacera a deuda tributaria co pago voluntario. O inicio do periodo executivo determinará o devengo dos recargos establecidos no artigo 28 da Lei 58/2003. Os contribuintes que non reciban no domicilio de notificación os instrumentos de ingreso, ou en caso de perda dos mesmos, poderán solicitalos no rexistro xeral do edificio administrativo sito na Avda. da Mariña, 25, e efectuar o pago, posto que a non recepción do recibo non exonera da obligación do pago e non impide a vía da apremio. O que se fai público para xeral conocemento. Sada a 28 de xaneiro de 2016. O alcalde Asdo.: Óscar Benito Portela Fernández
04/02/2016 | Administración LocalMunicipal
Ferrol
Secretaría Xeral
Substitución do alcalde

DECRETO Dado que teño que ausentarme do Concello os días 25 e 26 de xaneiro de 2016, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións na función da Alcaldía, é polo que nomeo a D.ª Beatriz Sestayo Doce, primeira tenente de alcalde, para que me substitúa durante a miña ausencia. Así o manda e asina o Ilmo. Sr. alcalde-presidente do Concello de Ferrol no Pazo Municipal a vintedous de xaneiro de dous mil dezaseis. O alcalde Don Jorge Juan Suárez Fernández
04/02/2016 | Administración LocalMunicipal
A Coruña
Instituto Municipal A Coruña Espectáculos
Concerto de Silvio Rodríguez

O Presidente do Instituto Municipal Coruña Espectáculos (IMCE), en data 8 de xaneiro de 2016 resolveu, entre outros asuntos, o seguinte: “Autorizar a contratación, con Zircozine, con CIF B-70114129, para a realización dun concerto de Victor Enrique Aguirregomezcorta Amell, que terá lugar no Coliseum o día 8 de abril (.)” A Coruña, 25 de xaneiro de 2016 José Manuel Sande García Vicepresidente do IMCE
04/02/2016 | Administración LocalMunicipal
Cambre
Anuncio de resolución da Alcaldía núm.85/2016, do 27 de xaneiro: delegación de funcións

Esta Alcaldía, con data do día 27 de xaneiro de 2016, ditou a resolución número 85/2016 que se transcribe a continuación: “Por motivos persoais non poido exercer as miñas funcións de alcalde dende o día 28 de xaneiro ao 1 de febreiro de 2016, ambos os dous inclusive, polo que, e de conformidade con establecido no artigo 60 de Regulamento orgánico municipal, resolvo: Primeiro. –Delegar a totalidade de funcións que ostenta esta alcaldía no primeiro tenente de alcalde don Juan González Leirós, que as exercerá durante o período anteriormente citado. Segundo. –Notifíquese a presente resolución ao interesado, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do Concello. Terceiro. –De conformidade co establecido nos artigos 60 e 61 do Regulamento orgánico municipal, a delegación surtirá efectos dende a data que dispón a propia resolución, e o tenente de alcalde que asume as funcións non poderá revogar as delegacións que houbera outorgado o alcalde, en virtude do disposto nos artigos 47, 48 e 49 do propio regulamento.” Cambre, 27 de xaneiro de 2016. O alcalde Óscar A. García Patiño
04/02/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.29428, Concesión dun caudal de auga a Comunidade de Usuarios de Augas de Beneso Tara 1ª Arqueta, no concello de Porto do Son (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 22 de xaneiro de 2016 e como resultado do expediente incoado ó efecto, outorgóuselle á Comunidade de Usuarios de Augas de Beneso Tara 1ª Arqueta, unha concesión de 9398 m3 anuais de auga que procede dos mananciais Fonte do Tremo e Fonte das Malloas, nos montes de Goiáns, na parroquia de Goiáns (San Sadurniño), no concello de Porto do Son (A Coruña), con destino a uso doméstico. Número Expte.: DH. A15.29428 Santiago de Compostela, 22 de xaneiro de 2016 A xefa do Servizo de Tramitación Técnico-Administrativa do Dominio Público Hidráulico Edgar Alejandro Garnero Floren
04/02/2016 | Administración LocalMunicipal
Sada
Servizos Económicos
Aprobación inicial do padrón fiscal da taxa de entrada de vehículos e a reserva de vía pública correspondente ao exercicio 2015

ANUNCIO Anuncio de aprobación inicial do padrón fiscal da taxa de entrada de vehículos e a reserva de vía pública correspondente ao exercicio 2015 Mediante o presente anuncio notíficase aos contribuíntes que pola da Xunta de Goberno celebrada o día 21 de xaneiro de 2016, acordouse aprobar inicialmente o padrón fiscal da taxa de entrada de vehículos e a reserva de vía pública correspondente ao exercicio 2015, que estará exposto ao público polo prazo de quince días, a contar dende o seguinte ao da publicación deste anuncio no Boletín Oficial da Provincia, para que os interesados poidan examinalo e, de ser o caso, presentar as reclamacións que consideren oportunas perante a Alcaldía, considerándose definitivamente aprobado se durante o período de exposición pública non se presentan reclamacións. O presente anuncio ten carácter de notificación colectiva, ao abeiro do art.109 da vixente Lei xeral tributaria. Sada, 28 de xaneiro de 2016. O alcalde Asdo.: Óscar Benito Portela Fernández
04/02/2016 | Administración LocalMunicipal
A Baña
Subministro auga 4.º trimestre de 2015

Elaborado pola empresa concesionaria dos servizos o padrón fiscal da taxa por servizos de subministración de auga e conservación de contadores e acometidas, correspondente ao 4º trimestre de 2015, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L. sita na rúa Tedelle, 1 baixo, A Baña, en horario de 11:00 a 13:30 horas, xoves, para que as persoas interesadas poidan examinalo e, no seu caso, formular as reclamacións oportunas. Contra estes actos poderá formularse ante o alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, que aproba o texto refundido da Lei reguladora das facendas locais, nos termos previstos en dito precepto. Polo que respecta ao canon da auga poderá ser obxecto de reclamación económica - administrativa ante o órgano económico - administrativo da Comunidade Autónoma de Galicia, no prazo de un mes desde que se entenda producida a notificación consonte co disposto no art.49.7 do Decreto 136/2012, que aproba o Regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria, e de anuncio de cobranza segundo o disposto no art.24 do RD 939/2005, que aproba o Regulamento xeral de recadación. O pagamento poderá efectuarse nas oficinas da empresa Espina & Delfín, abertas ao público, en horario de 11:00 a 13:30 horas, xoves, en período voluntario ata o vindeiro 4 de abril de 2016. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, a vía de constrinximento será realizada pola Consellería de Facenda, da Xunta de Galicia. A Baña, 28 de xaneiro do 2016. O Alcalde, José Andrés García Cardeso
04/02/2016 | Administración LocalMunicipal
Cabana de Bergantiños
Aprobación inicial do orzamento 2016

EDICTO Aprobado inicialmente polo Pleno da Corporación, en sesión ordinaria celebrada o 28 de xaneiro de 2016, o límite de gasto non financieiro computable, o orzamento xeral, as bases de execución, e o cadro de persoal para o exercicio 2016, en cumprimento co disposto no artigo 169.1 do RDL 2/2004, do 5 de marzo, polo que se aproba o texto refundido da Lei reguladora das facendas locais, e disposicións concordantes, exponse ó público nas dependencias deste Concello por un prazo de quince días hábiles –que empezarán a contarse dende o seguinte ó da publicación do presente edicto no BOP–, a fin de que durante o mesmo poidan formularse as reclamacións que se consideren pertinentes, que deberán dirixirse ó Sr. alcalde da Corporación. No caso de que transcorrido o prazo de información pública non se tivesen presentado reclamacións, o orzamento considerarase definitivamente aprobado. En caso contrario, o Pleno disporá dun mes para resolver aquelas. O que se fai público ós efectos previstos na citada lexislación. Cabana de Bergantiños, a 28 de xaneiro de 2016. O alcalde Asdo.: José Muiño Domínguez
04/02/2016 | Administración LocalMunicipal
Cabanas
Orzamento municipal para 2016

E D I C T O Aprobado inicialmente polo Pleno da Corporación o orzamento xeral para o exercicio económico de 2016, e o cadro de persoal coa relación de postos de traballo para dito exercicio, no cumprimento do disposto no artigo 169.1 do texto refundido da Lei reguladora das facendas locais e disposicións concordantes, exponse ó público na Secretaria deste Concello, polo prazo de quince días hábiles a contar dende o seguinte ó da publicación do presente edicto no Boletín Oficial da Provincia, co fin de que durante dito prazo os interesados poidan proceder o seu exame e formular as reclamacións que se consideren pertinentes, as cales serán dirixidas ao Sr. alcalde-presidente desta Corporación. No suposto de non presentarse reclamacións no devandito prazo, o orzamento para o exercicio 2015 entenderase definitivamente aprobado, de acordo co disposto no artigo 20.1 do Real decreto 500/1990, do 20 de abril, e artigo 169.1 do texto refundido da Lei reguladora das facendas locais. Cabanas, 28 de xaneiro de 2016. O alcalde Asdo.: Germán Castrillón Permuy
04/02/2016 | Administración LocalMunicipal
Pontedeume
Anuncio concurso Entroido 2016

BASES QUE REXERÁN O CONCURSO DE DISFRACES DE ADULTOS PROGRAMADO CON MOTIVO DO ENTROIDO 2016 NO CONCELLO DE PONTEDEUME 1. O Concurso de disfraces de adultos terá lugar na Praza Real do Concello de Pontedeume á 01:00 h. da madrugada do Domingo día 7 de febreiro de 2016.2. Para poder participar e optar aos premios, cubrirase (en todos os seus apartados) a solicitude de inscrición, e presentarase no Departamento de Cultura, sito na Avda. do Peirao – Baixo s/n, (Edif. do xulgado), antes do sábado día 6 de febreiro de 2016, en horario de 9:00 ata 13:30, tamén poderase inscribir no lugar do concurso desde as 23:30 do Sábado día 6 ata as 00:30 do Domingo.3. Poderán participar todos/as aquelas persoas maiores de dezaseis anos (cumpridos). 4. Os participantes terán que subir o palco para que o xurado poida puntuar o disfraz.5. Os disfraces puntuaranse por: beleza, orixinalidade, traballo, creatividade, etc.6. No apartado de premios, serán dúas categorías: Individual e Grupo. Haberá tres premios por categoría. Os premios serán: 1º Premio: por valor de 200 € 2º Premio: por valor de 150 € 3º Premio: por valor de 100 € 7. Na categoría individual poderán participar 1, 2 ou 3 persoas como grupo individual. Na categoría de grupo, o grupo o formarán máis de tres persoas.8. O inscribirse implica o coñecer e aceptar as bases do Concurso.9. A orde de participación será por rigorosa orde de inscrición.10. Os premios poderán quedar desertos si o xurado o estima oportuno.11. Calqueira dúbida que poida xurdir no desenvolvemento do concurso, o xurado terá potestade para resolvela.12. O incumprimento de algunha distas bases implica a descalificación e baixa no Concurso. Pontedeume, a 18 de xaneiro de 2016. O ALCALDE Asdo.: Bernardo Fernández Piñeiro
04/02/2016 | Administración LocalMunicipal
A Coruña
Instituto Municipal A Coruña Espectáculos
Concerto de Il Divo - Amor & Pasión Tour 2016Concerto de Il Divo - Amor & Pasión Tour 2016

O Presidente do Instituto Municipal Coruña Espectáculos (IMCE), en data 15 de decembro de 2015 resolveu, entre outros asuntos, o seguinte: “Autorizar a contratación, con Sweet Nocturna, SLNE, con CIF B-36998524, para a realización do concerto de Il Divo - Amor&Pasión Tour 2016, que terá lugar no Coliseum o 10 de xuño (.)” A Coruña, 25 de xaneiro de 2016 José Manuel Sande García Vicepresidente do IMCE
04/02/2016 | Administración LocalMunicipal
Ferrol
Secretaría Xeral
Substitución do alcalde

DECRETO Dado que teño que ausentarme do Concello os días 14 e 21 de xaneiro de 2016, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións na función da Alcaldía, é polo que nomeo a D.ª Beatriz Sestayo Doce, primeira tenente de alcalde, para que me substitúa durante a miña ausencia. Así o manda e asina o Ilmo. Sr. alcalde-presidente do Concello de Ferrol no Pazo Municipal a doce de xaneiro de dous mil dezaseis. O alcalde Don Jorge Juan Suárez Fernández
04/02/2016 | Administración LocalMunicipal
Narón
Secretaría
Corrección erros edicto

O concello pleno en data 30 de decembro de 2015 aprobou a seguinte corrección de erros nas normas de xestión das axudas sociais ao persoal municipal do Concello de Narón aprobadas polo Concello Pleno de data 29 de outubro de 2015: 1) Correxir no texto do regulamento os seguintes apartados: a. Capitulo 3 apartado 1 onde dí: “persoal laboral”, debe decir “persoal municipal” b. Capitulo IV apartado 4 parágrafo 3: suprimir “Fotocopia do documento que acredite“ por duplicidade co parágrafo 5 2) Engadir no texto do regulamento os seguintes apartados: a- No capítulo V-SUBVENCIONS POR COMPRA DE VIVENDA dentro apartado 3 tramitación -un páragrafo co seguinte literal “No suposto de que a documentación que debe acompañara á solicitude xa conste no departamento de RRHH debidamente actualizada, a solicitude fará referencia a este feito e non será preciso aportala novamente“ b- No capítulo VI-ADIANTOS apartado 4-tramitación, un apartado c: “ Como norma xeral, non poderá ser concedido un adianto de carácter extraordinario, ordinario ou mensualidade devengada, si o empregado ten pendente de reintegro algunha cantidade correspondente a adianto anterior da mesma natureza. O adianto extraordinario será concedido e reintegrado con carácter independente aos adiantos por mensualidade devengada e ordinario, sendo compatible o reintegro simultáneo de un adianto extraordinario co un adianto por mensualidade devengada ou ordinario. No obstante, non se poderá conceder un adianto ordinario ou por mensualidade devengada, a un empregado que teña pendente de reintegrar calquera dos dous tipos indicados (ordinario ou mensualidade devengada) O que se fai público para xeral coñecemento. Narón, 27 de xaneiro de 2016 O Alcalde José M. Blanco Suárez
04/02/2016 | Administración LocalMunicipal
Sada
Servizos Económicos
Aprobación inicial do padrón fiscal da taxa de mantemento do cemiterio municipal correspondente ao exercicio 2015

ANUNCIO Anuncio de aprobación inicial do padrón fiscal da taxa de mantemento do cemiterio municipal correspondente ao exercicio 2015 Mediante o presente anuncio notíficase aos contribuintes que pola da Xunta de Goberno celebrada o día 21 de xaneiro de 2016, acordouse aprobar inicialmente o padrón fiscal da taxa de mantemento do cemiterio municipal correspondente ao exercicio 2015, que estará exposto ao público polo prazo de quince días, a contar dende o seguinte ao da publicación deste anuncio no Boletín Oficial da Provincia, para que os interesados poidan examinalo e, de ser o caso, presentar as reclamacións que consideren oportunas perante a Alcaldía, considerándose definitivamente aprobado se durante o período de exposición pública non se presentan reclamacións. O presente anuncio ten carácter de notificación colectiva, ao abeiro do art.109 da vixente Lei xeral tributaria. Sada, 28 de xaneiro de 2016. O alcalde Asdo.: Oscar Benito Portela Fernández
04/02/2016 | Administración LocalMunicipal
Neda
Exposición pública do padrón da taxa de recollida de lixo correspondente ó ano 2016

A Xunta de Goberno Local de data 27 de xaneiro do 2016 aprobou o “PADRON POLA TAXA DE RECOLLIDA DO LIXO” correspondente o ano 2016 o cal exponse ó público polo espazo de UN MES ós efectos de presentación das correspondentes reclamacións. A través do presente edicto e tal como establece o artigo 102.3 da Lei 58/2003, do 17 de de decembro, xeral tributaria, procédese a notificar colectivamente a tódolos contribuíntes. O cobramento levarase a cabo polo Servizo de Recadación da Deputación Provincial nos termos establecidos no artigo 6) da Ordenanza fiscal n.º 10 deste Concello de Neda, publicada no BOP n.º 243, do 23 de decembro do 2013. Contra as liquidacións incorporadas ao padrón tódolos interesados poderán interpor RECURSO DE REPOSICIÓN ante a Xunta de Goberno Local do Concello de Neda, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da la Lei reguladora das facendas locais, no prazo DUN MES, contado dende o día seguinte ao remate da exposición o público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve no prazo dun mes desde a súa interposición. Contra a desestimación do recurso poderá interpor RECURSO CONTENCIOSO-ADMINISTRATIVO ante o Xulgado do Contencioso-Administrativo n.º 1 de Ferrol, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/98, do 13 de xullo, reguladora da xurisdición contencioso-adminitrativa. Tamén poderase interpor calquera outro recurso que se estime conveniente. Vila de Neda, 28 de xaneiro do 2016. O ALCALDE Asdo.: Ángel Alvariño Saavedra
04/02/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.29729, Concesión dun caudal de auga a Áurea Castro Asensos, no concello de Rois (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 22 de xaneiro de 2016 e como resultado do expediente incoado ó efecto, outorgóuselle a Áurea Castro Asensos, unha concesión de 383,25 m3 anuais de auga que procede dun pozo situado no lugar de Soutelo, na parroquia de Herbogo (San Pedro), no concello de Rois (A Coruña), con destino a uso doméstico. Número Expte.: DH. A15.29729 Santiago de Compostela, 22 de xaneiro de 2016 A xefa do Servizo de Tramitación Técnico-Administrativa do Dominio Público Hidráulico Altagracia Mercedes Yllescas Cambreleng
04/02/2016 | Administración LocalMunicipal
Cambre
Anuncio Resolución da Alcaldía núm.84/2016, do 27 de xaneiro: Avocación de competencias

Esta Alcaldía, con data do día 27 de xaneiro de 2016, ditou a Resolución número 84/2016 que se transcribe a continuación: “Dona Adriana Mirela Evangelina Maria Carden Ilioiu, cuarta tenente de alcalde, declara que, por vacacións, non poderá exercer as súas funcións como concelleira delegada de área, dende o día 8 ao 22 de febreiro de 2016, ambos os dous incluídos, segundo o seu escrito rexistrado de entrada do día de 22 de xaneiro do ano que andamos, co número 0/554. Por Resolución de Alcaldía número 1111/2015, de data 23 de xuño, de delegación de atribucións da Alcaldía nos membros da Xunta de Goberno Local, conferín a delegación xenérica da área de Desenvolvemento Socioeconómico a prol de dona Adriana Mirela Evangelina Maria Carden Ilioiu. De conformidade co establecido no artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, resolvo: Primeiro: Avocar a delegación xenérica efectuada a prol de dona Adriana Mirela Evangelina Maria Carden Ilioiu dende o día 8 ao 22 de febreiro de 2016 ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 23 de xuño de 2015. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 27 de xaneiro de 2016 O alcalde Óscar A. García Patiño
04/02/2016 | Administración LocalMunicipal
Ferrol
Secretaría Xeral
Nomeamento dun novo membro da Xunta de Goberno Local

EDICTO En data de hoxe, a Alcaldía-Presidencia dictou a seguinte resolución que literalmente transcrita di: “En virtude das facultades que me confiren os art.21 e 23 da Lei 7/85, reguladora das bases de réxime local, art 43, 115 e 122 do Regulamento de organización, funcionamento e réxime xurídico das corporacións locais, e 39, 45, 48 e 55 do Regulamento orgánico do Concello de Ferrol resolvo o seguinte: PRIMEIRO.–Nomear membro da Xunta de Goberno Local a dona Candelaria Carmen Poncell Carlton. SEGUNDO.–Notifíquese a presente resolución ós interesados para o seu coñecemento e aceptación, entendéndose tacitamente efectuada se pasados tres días hábiles dende a súa recepción non presenta o destinatario a súa renuncia perante a Alcaldía. Así mesmo, publíquese esta resolución no taboleiro de edictos e no Boletín Oficial da Provincia e dese conta ó Pleno do Concello na primeira reunión que celebre.” O que se fai público para xeral coñecemento. Ferrol, 8 de xaneiro de 2016. O ALCALDE D. Jorge Juan Suárez Fernández